
	[bookmark: nev]FELEKY MIRKÓ
Tanító
BA, 11. félév
Kecskeméti Főiskola
Tanítóképző Főiskolai Kar
	






Témavezető:
	Dr. Galuska László Pál
Főiskolai adjunktus, KF TFK




Másodteremtés

Fajunkat a kezdetek óta mozgatja a tudásvágy, a kíváncsiság, a mindent tudni akarás. A válaszokat, melyeket nem kap meg a tudományoktól fantáziájával helyettesíti. Egykor a mítoszok hordozták az emberiség tudását. Az újabb korokban a hagyományos mítoszokat a tudomány által felmutatott eredmények mellett a mitológiáknál gyakran semmivel sem megalapozottabb tudományos teóriák váltották fel. Mikor ezek a tudósok által létrehozott „tudományos mítoszok” már nem elégítik ki, esetenként viszont elkedvetlenítik, sőt, szorongással töltik el az embert, akkor, a hagyományos mítoszok pótlására – „másodteremtőként” – egész élő, lélegző világokat hoz létre. Az idő tükrében irodalmi példákon át szemléltetem az ókortól napjainkig ezeket a világokat, feltárom meghatározó alapfilozófiájukat, amely alapján megszülettek, s egymásra gyakorolt hatásaikat. A modern fantasy két univerzumát vizsgálom meg tüzetesebben, a tolkieni Éá-t és a Warcraft világát, Azeroth-ot. Részletesen foglalkozom a rajtuk élő fajokkal, azok jellemével, hiedelemvilágával. A téma – amennyire tudom – hazánkban még kevéssé kutatott terület, pedig a barangolás az újkori fantasy világainak terein a gyermek- és ifjúsági irodalom széles olvasórétegeinek szerez mindennapi örömet.



